Porque s'adintra en una inclusa d'antes d'obrir-se t'a Nata en a redolada a on ye Arro, os camins que comunicaban Torrolisa, os Molins y as aldeyas de demás que forman l'entorno de Sant Veturián (como Oncins, o Plano y a Muera) con Fosau y Fuent de Campo no pasan por os mesmos puestos que o barranco, y se deseparan d'o corso d'ell d'antes de que s'adintre en a dita inclusa, ta esnavesar por o dito «Cuello d'Arro». Isto significa que o conchunto d'aldeyas que i ha d'entre a collada de Torrolisa y o cerro d'a Mula siempre han tenido millor comunicación con os lugars de cabo baixo d'o Toledo d'a Nata por o Cuello d'Arro, que no con Arro y a redolada d'o Pueyo d'Araguás, que ye de l'altra man de a sierra d'Arro.